
	Eochair do na siombailí a úsáidtear

		*	An nós imeachta comhairliúcháin
	***	Nós imeachta an toilithe
	***I	An gnáthnós imeachta reachtach (an chéad léamh)
	***II	An gnáthnós imeachta reachtach (an dara léamh)
	***III	An gnáthnós imeachta reachtach (an tríú léamh)

(Braitheann an cineál nós imeachta ar an mbunús dlí a mholtar sa dréachtghníomh.)







	Leasuithe ar dhréachtghníomh

	Leasuithe ó Pharlaimint na hEorpa arna leagan amach in dhá cholún

Léirítear téacs atá scriosta le cló trom iodálach sa cholún ar chlé. Léirítear téacs atá curtha in ionad téacs eile le cló trom iodálach sa dá cholún. Léirítear téacs nua le cló trom iodálach sa cholún ar dheis.

Sa chéad líne agus sa dara líne den cheanntásc a ghabhann le gach leasú, sonraítear an chuid ábhartha den dréachtghníomh atá á breithniú. Má bhaineann leasú le gníomh atá cheana ann a bhfuil sé i gceist é a leasú leis an dréachtghníomh, bíonn an tríú líne i gceanntásc an leasaithe ina sonraítear an gníomh atá cheana ann agus bíonn an ceathrú líne ann ina sonraítear an fhoráil den ghníomh sin is mian le Parlaimint na hEorpa a leasú.

Leasuithe ó Pharlaimint na hEorpa i bhfoirm téacs comhdhlúite

Aibhsítear téacs nua le cló trom iodálach. Léirítear téacs atá scriosta trí leas a bhaint as an tsiombail ▌nó cuirtear líne tríd an téacs. Léirítear téacs atá curtha in ionad téacs eile tríd an téacs nua a aibhsiú le cló trom iodálach agus tríd an téacs atá á ionadú a scriosadh nó trí líne a chur tríd. 
Mar eisceacht air sin, ní aibhsítear athruithe atá go hiomlán teicniúil agus arb athruithe iad a rinne na ranna dréachtaithe nuair a bhí an téacs críochnaitheach á ullmhú.

DRÉACHTRÚN REACHTACH Ó PHARLAIMINT NA hEORPA
maidir leis an togra le haghaidh Treoir ó Pharlaimint na hEorpa agus ón gComhairle lena leasaítear Treoracha 2009/65/AE, 2013/36/AE agus (AE) 2019/2034 a mhéid a bhaineann le riosca comhchruinnithe a láimhseáil i leith contrapháirtithe lárnacha agus an riosca contrapháirtí ar idirbhearta díorthacha a imréitítear go lárnach
(COM(2022)0698 – C9‑0411/2022 – 2022/0404(COD))
(An gnáthnós imeachta reachtach: an chéad léamh)
Tá Parlaimint na hEorpa,
–	ag féachaint don togra ón gCoimisiún chuig Parlaimint na hEorpa agus chuig an gComhairle (COM(2022)0698),
–	ag féachaint d’Airteagal 294(2) agus d’Airteagal 53(1) den Chonradh ar Fheidhmiú an Aontais Eorpaigh, ar dá mbun a thíolaic an Coimisiún an togra do Pharlaimint na hEorpa (C9‑0411/2022),
–	ag féachaint d’Airteagal 294(3) den Chonradh ar Fheidhmiú an Aontais Eorpaigh,
–	ag féachaint do Riail 59 dá Rialacha Nós Imeachta,
–	ag féachaint don tuarascáil ón gCoiste um Ghnóthaí Eacnamaíochta agus Airgeadaíochta (A9‑0000/2023),
1.	ag glacadh a seasaimh ar an gcéad léamh mar a leagtar amach ina dhiaidh seo é;
2.	á iarraidh ar an gCoimisiún an t-ábhar a tharchur chuig Parlaimint na hEorpa arís má dhéanann sé téacs eile a chur in ionad a thogra, má dhéanann sé a thogra a leasú go substaintiúil nó má tá sé ar intinn aige a thogra a leasú go substaintiúil;
3.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.

<RepeatBlock-Amend><Amend>Leasú		<NumAm>1</NumAm>
<DocAmend>Togra le haghaidh treorach</DocAmend>
<Article>Aithris 2</Article>
	

	Téacs arna mholadh ag an gCoimisiún
	Leasú

	(2)	Chun rannchuidiú le cuspóirí Aontas na Margaí Caipitil, is gá, ar mhaithe le húsáid éifeachtúil CPLanna, aghaidh a thabhairt ar bhaic áirithe ar úsáid imréitigh lárnaigh i dTreoir 2009/65/AE agus soiléiriú a thabhairt i dTreoir 2013/36/AE, agus i dTreoir (AE) 2019/2034. D’fhéadfadh spleáchas iomarcach chóras airgeadais an Aontais ar CPLanna tríú tír a bhfuil tábhacht shistéamach ag baint leo (CPLanna ar Leibhéal 2) a bheith ina n-ábhair imní maidir le cobhsaíocht airgeadais nach mór aghaidh a thabhairt orthu go hiomchuí. Chun an chobhsaíocht airgeadais san Aontas a áirithiú agus rioscaí tadhlachta a d’fhéadfadh a bheith ann a mhaolú go leormhaith ar fud chóras airgeadais an Aontais, ba cheart bearta iomchuí a thabhairt isteach, dá bhrí sin, chun cothú a dhéanamh ar an riosca comhchruinnithe a thagann as neamhchosaintí i leith CPLanna a shainaithint, a bhainistiú agus faireachán a dhéanamh orthu. Sa chomhthéacs sin, ba cheart Treoir 2013/36/AE agus Treoir (AE) 2019/2034 a leasú chun institiúidí agus gnólachtaí infheistíochta a spreagadh chun na bearta is gá a dhéanamh chun a samhail ghnó a oiriúnú chun comhsheasmhacht a áirithiú leis na ceanglais nua maidir le himréiteach a tugadh isteach leis an athbhreithniú ar Rialachán (AE) Uimh. 648/2012 agus chun feabhas foriomlán a chur ar a gcleachtais bainistithe riosca, agus cineál, raon feidhme agus castacht a ngníomhaíochtaí margaidh á gcur san áireamh freisin. Cé gur féidir leis na húdaráis inniúla ceanglais cistí dílse bhreise a fhorchur cheana i gcás rioscaí nach gcumhdaítear nó nach gcumhdaítear go leormhaith leis na ceanglais chaipitil atá ann cheana, ba cheart uirlisí agus cumhachtaí breise níos gráinní a bheith acu faoi Cholún 2 chun é cur ar a gcumas dóibh gníomhaíochtaí oiriúnacha cinntitheacha a dhéanamh bunaithe ar chonclúidí a measúnuithe maoirseachta.
	(2)	Chun rannchuidiú le cuspóirí Aontas na Margaí Caipitil, is gá, ar mhaithe le húsáid éifeachtúil CPLanna, aghaidh a thabhairt ar bhaic áirithe ar úsáid imréitigh lárnaigh i dTreoir 2009/65/AE agus soiléiriú a thabhairt i dTreoir 2013/36/AE, agus i dTreoir (AE) 2019/2034. D’fhéadfadh spleáchas iomarcach chóras airgeadais an Aontais ar CPLanna tríú tír a bhfuil tábhacht shistéamach ag baint leo (CPLanna ar Leibhéal 2) a bheith ina n-ábhair imní maidir le cobhsaíocht airgeadais nach mór aghaidh a thabhairt orthu go hiomchuí. Chun an chobhsaíocht airgeadais san Aontas a áirithiú agus rioscaí tadhlachta a d’fhéadfadh a bheith ann a mhaolú go leormhaith ar fud chóras airgeadais an Aontais, ba cheart bearta iomchuí a thabhairt isteach, dá bhrí sin, chun cothú a dhéanamh ar an riosca comhchruinnithe a thagann as neamhchosaintí i leith CPLanna a shainaithint, a bhainistiú agus faireachán a dhéanamh orthu. Sa chomhthéacs sin, ba cheart Treoir 2013/36/AE agus Treoir (AE) 2019/2034 a leasú chun institiúidí agus gnólachtaí infheistíochta a spreagadh chun na bearta is gá a dhéanamh chun a samhail ghnó a oiriúnú chun comhsheasmhacht a áirithiú leis na ceanglais nua maidir le himréiteach a tugadh isteach leis an athbhreithniú ar Rialachán (AE) Uimh. 648/2012 agus chun feabhas foriomlán a chur ar a gcleachtais bainistithe riosca, agus cineál, raon feidhme agus castacht a ngníomhaíochtaí margaidh á gcur san áireamh freisin. Ba cheart Treoracha 2013/36/AE agus (AE) 2019/2034 a leasú freisin chun soiléiriú breise a thabhairt ar ról na n-údarás inniúil le linn díriú ar aon riosca comhchruinnithe iomarcach a d’fhéadfadh teacht chun cinn as neamhchosaintí na n-institiúidí creidmheasa agus na ngnólachtaí infheistíochta atá faoina maoirseacht ar CPLanna, go háirithe CPLanna tríú tír a bhfuil tábhacht shistéamach shuntasach leo don Aontas nó do cheann amháin nó níos mó dá Bhallstáit agus a thairgeann seirbhísí arna sainaithint ag an Údarás Maoirseachta Eorpach (an tÚdarás Eorpach um Urrúis agus Margaí) (ESMA) arna bhunú le Rialachán (AE) Uimh. 1095/2010 ó Pharlaimint na hEorpa agus ón gComhairle1a mar sheirbhísí a bhfuil tábhacht shistéamach shuntasach ag baint leo. Ina theannta sin, ba cheart uirlisí agus cumhachtaí breise, níos mionsonraithe faoi Cholún 2 a bheith ag na húdaráis inniúla chun cur ar a gcumas gníomhaíochtaí oiriúnacha a dhéanamh bunaithe ar chonclúidí a measúnuithe maoirseachta.

	
	_____________________

	
	1a Rialachán (AE) Uimh. 1095/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Eorpach um Urrúis agus Margaí), lena leasaítear Cinneadh Uimh. 716/2009/CE agus lena n-aisghairtear Cinneadh 2009/77/CE ón gCoimisiún (IO L 331, 15.12.2010, lch. 84).


Or. <Original>{EN}en</Original>
<TitreJust>Réasúnú</TitreJust>
Le hAirteagal 104 de Threoir 2013/36/AE cuirtear bosca uirlisí maoirseachta ar fáil do na húdaráis inniúla nach bhfuil teoranta d’fhorchur ceanglas caipitil breise. Ba cheart an tagairt d’uirlisí agus do chumhachtaí Cholún 2 san aithris seo a bheith leathan i gcónaí, toisc nach bhfuil sé oiriúnach a chinneadh ex ante cibé acu de na huirlisí agus de na cumhachtaí sin a bheadh iomchuí chun díriú ar riosca comhchruinnithe iomarcach sa chomhthéacs sin.
</Amend>
<Amend>Leasú		<NumAm>2</NumAm>
<DocAmend>Togra le haghaidh treorach</DocAmend>
<Article>Aithris 2 a (nua)</Article>
	

	Téacs arna mholadh ag an gCoimisiún
	Leasú

	
	(2a)	Ba cheart an chumhacht a thabhairt do na húdaráis inniúla athbhreithniú a dhéanamh ar na pleananna a cheanglaítear ar institiúidí creidmheasa agus ar ghnólachtaí infheistíochta a fhorbairt, agus an mhodheolaíocht chun ceanglas an chuntais ghníomhaigh a chalabrú á chur i gcuntas. Chun athbhreithniú iomchuí a dhéanamh ar na pleananna sin, ba cheart fáil a bheith ag na húdaráis inniúla ar shonraí leibhéal na seirbhísí imréitigh a shainaithnítear mar sheirbhísí a bhfuil tábhacht shistéamach shubstaintiúil ag baint leo agus a bheidh le cothabháil ag contrapháirtithe airgeadais agus neamhairgeadais sna cuntais ghníomhacha in CPLanna an Aontais faoi réir na hoibleagáide imréitigh a shonraítear de bhun Airteagal 7a(5) de Rialachán (AE) Uimh. 648/2012.


Or. <Original>{EN}en</Original>
<TitreJust>Réasúnú</TitreJust>
Tá cur i bhfeidhm chreat beartaithe Cholún 2 coinníollach ar cheanglas an chuntais ghníomhaigh. Ar an mbonn sin, ní féidir leis na húdaráis inniúla na cumhachtaí maoirseachta beartaithe maidir le pleananna na n-eintiteas faoi mhaoirseacht a chur chun feidhme ach amháin i gcás go mbainfear amach trédhearcacht iomlán maidir le calabrú an chuntais ghníomhaigh trí dhréachtchaighdeáin theicniúla rialála ESMA a fhoilsiú agus a fhormhuiniú (faoi Airteagal 7a(5) de EMIR atá beartaithe).
</Amend>
<Amend>Leasú		<NumAm>3</NumAm>
<DocAmend>Togra le haghaidh treorach</DocAmend>
<Article>Airteagal 2 – mír 1 – pointe 3</Article>
<DocAmend2>Treoir 2013/36/AE</DocAmend2>
<Article2>Airteagal 81</Article2>
	

	Téacs arna mholadh ag an gCoimisiún
	Leasú

	Déanfaidh na húdaráis inniúla measúnú agus faireachán ar fhorbairtí i gcleachtais institiúidí maidir le bainistiú a riosca comhchruinnithe a thagann as neamhchosaintí i leith contrapháirtithe lárnacha, lena n-áirítear na pleananna a forbraíodh i gcomhréir le hAirteagal 76(2) den Treoir seo, chomh maith leis an dul chun cinn atá déanta le linn samhlacha gnó na n-institiúidí a oiriúnú do chuspóirí beartais ábhartha an Aontais, agus na ceanglais a leagtar amach in Airteagal 7a de Rialachán (AE) Uimh. 648/2012 á gcur i gcuntas;
	Déanfaidh na húdaráis inniúla measúnú agus faireachán ar fhorbairtí i gcleachtais institiúidí maidir le bainistiú a riosca comhchruinnithe a thagann as neamhchosaintí i leith contrapháirtithe lárnacha, lena n-áirítear na pleananna a forbraíodh i gcomhréir le hAirteagal 76(2) den Treoir seo, agus na ceanglais atá leagtha amach in Airteagal 7a agus aon fhaisnéis ábhartha arna soláthar ag an sásra faireacháin comhpháirteach dá dtagraítear in Airteagal 23c de Rialachán (AE) Uimh. 648/2012 á gcur i gcuntas.


Or. <Original>{EN}en</Original>
<TitreJust>Réasúnú</TitreJust>
Dá gcuirfí torthaí fhaireachán JMM i gcuntas, chuirfí feabhas ar mheasúnú na n-údarás inniúil maidir le riosca comhchruinnithe a bheadh roimh institiúidí faoina maoirseacht i leith seirbhísí a bhfuil tábhacht shistéamach shuntasach ag baint leo arna soláthar ag CPLanna tríú tír. Ina theannta sin, cé gur laistigh de shainchúram an údaráis inniúil atá an measúnú ar riosca comhchruinnithe a d’fhéadfadh tionchar a imirt ar shábháilteacht agus ar fhóntacht institiúide aonair, ní hamhlaidh atá i gcás pleananna gnó a oiriúnú do chuspóirí beartais níos leithne an Aontais.
</Amend></RepeatBlock-Amend>

